open-index/open-wikipedia-markdown huggingface dataset:
אחיה ראב"ד

**אחיה ראב"ד** (נולד ב-25 באוגוסט 1966) הוא עיתונאי ואיש תקשורת לשעבר.

## ביוגרפיה
ראב"ד החל דרכו ככתב ועורך ברשת עיתונות מקומית צפון ולאחר מכן שימש סגן עורך בידיעות תקשורת. משנת 2004 היה ראב"ד כתב ynet בצפון וכן בתפקידי כתב ועורך במקומונים בצפון.

בין השאר סיקר ראב"ד עבור ynet את משפטו החוזר של רומן זדורוב, שהואשם ברצח הילדה תאיר ראדה, את ההתנתקות, בשנת 2005, את מלחמת לבנון השנייה ואת המשא ומתן על שחרורם של החיילים החטופים גלעד שליט ושל אודי גולדווסר ואלדד רגב. הוא סיקר גם את השריפה הקטלנית בכרמל בשנת 2010. ראב"ד מרבה לעסוק בנושאים הקשורים לאיכות הסביבה. בשנת 2012 פרסם תחקיר ובו תרחיש האימה שעלול להתרחש במקרה ומתקפת טילים תפגע במתחמים הפטרוכימיים במפרץ חיפה. בהזדמנויות אחרות עסק בחשש מפני רעידות האדמה באזור, ובסיקור שוטף של המאבק על פינוי מכל האמוניה, והתקלות הרבות במפעלי המפרץ.

במהלך השנים עסק בנושאים חברתיים ואנושיים רבים, ובשנת 2018 זכה בפרס "מגן הצדק החברתי" מטעם עמותת יד עזר לחבר, המסייעת לניצולי שואה.

בשנים 2006–2008 עמד בראש אגודת העיתונאים בחיפה. ב-2012 היה בין מקימי "תא כתבי חיפה והצפון".

ב-2022 עשה הסבה לתחום הטיפול והעיסוי.

מאז שנות ה-90, ראב"ד מתגורר בכרמיאל. הוא נשוי למזל, אמנית ומורה לחינוך מיוחד ואב לשלושה.

## קישורים חיצוניים

## הערות שוליים

קטגוריה:עיתונאים כותבי עברית
קטגוריה:עיתונאים ישראלים
קטגוריה:כרמיאל: אישים
קטגוריה:ישראלים שנולדו ב-1966
ראש המטה הכללי (סרביה)

**ראש המטה הכללי** (בסרבית: **Начелник Генералштаба Војске**) הוא הדרג הפיקודי העליון בכוחות המזוינים של סרביה. הוא כפוף לשר ההגנה והוא היועץ הצבאי הישיר של ממשלת סרביה. מקביל לתפקיד הרמטכ"ל בצה"ל.

ב-1876 מינה הנסיך מילאן אוברנוביץ' את פרנטישק זאך לתפקיד ראש המטה הכללי של צבא נסיכות סרביה. התפקיד נותר על כנו גם בממלכת סרביה. עם הקמתה של יוגוסלביה ב-1918 אוחד הצבא הסרבי לתוך הצבא היוגוסלבי המלכותי, והרמטכ"ל הסרבי הפך לרמטכ"ל היוגוסלבי.

## רשימת ראשי ההגנה
### נסיכות סרביה (1876–1882)

### ממלכת סרביה (1876–1918)

### הרפובליקה של סרביה (2006–הווה)

## קישורים חיצוניים
* 

קטגוריה:מפקדי צבאות סדירים בעת החדשה
קטגוריה:סרביה: צבא וביטחון
The Lean Startup

**הסטארט אפ הרזה: איך התחדשות בלתי פוסקת מאפשרת ליזמים של היום להקים את העסקים המוצלחים ביותר** (באנגלית: **The Lean Startup**) הוא ספר מאת אריק רייס המתאר את אסטרטגיית הסטארט אפ הרזה המוצעת שלו עבור חברות סטארט אפ.

רייס פיתח את הרעיון לסטארט אפ הרזה מניסיונו כיועץ, עובד ומייסד סטארט אפים. רייס מייחס את הכישלון של הסטארט אפ הראשון שלו, Catalyst Recruiting, לאי הבנת הרצונות של לקוחות היעד שלהם והשקעה של יותר מדי זמן ואנרגיה בהשקת המוצר הראשונית.

אחרי עבודתו ב- Catalyst היה רייס מהנדס תוכנה בכיר בחברה שהשיקה מוצר יקר וכושל. רייס רואה בשני המקרים את אותה השגיאה של "ללכת מהטכנולוגיה קדימה במקום לעבוד מהתוצאות העסקיות שאתה מנסה להשיג אחורה".

במקום זאת, רייס טוען שכדי לבנות חברה מצוינת, צריך להתחיל עם הלקוחות בצורה של ראיונות וגילוי מחקר. בניית מוצר MVP ולאחר מכן בדיקה ואיטרציה במהירות מביאה לפחות בזבוז והתאמה טובה יותר לשוק המוצר. רייס גם ממליץ להשתמש בתהליך שנקרא Five Whys, טכניקה שנועדה להגיע לליבה של בעיה.

חברות רבות מיישמות את השיטות שכתב רייס בספר ביניהן: Alphabet Energy, Dropbox, Wealthfront,  וג'נרל אלקטריק. 

## תפוצה ותרגום
לדברי ההוצאה, הספר נמכר ביותר ממיליון עותקים ותורגם ליותר משלושים שפות. בנוסף, היה הספר ברשימת רבי המכר ''של הניו יורק טיימס''.

הספר בתרגום עברית של גרשון גרון יצא בשנת 2021 בהוצאת סלע מאיר.

## קישורים חיצוניים

* 

## הערות שוליים

קטגוריה:ספרי ניהול
קטגוריה:ספרי הוצאת סלע מאיר
דאיקון

[שמאל|ממוזער|220px|איור מ[המאה ה-18 המציג אישה מכינה גרידת דאיקון]]
[שמאל|ממוזער|180px|תבשיל [אודן (מרק)|אודן המכיל באופן מסורתי גם דאיקון]]
**דאיקון** או **דייקון** (ביפנית: **大根**, בתרגום לעברית: שורש גדול), **צנון יפני** או **צנון סיני**, הוא ירק ממשפחת המצליבים המתאפיין בעלים הצומחים מהר, ובשורש לבן וארוך דמוי לפת. אורכו של הדאיקון יכול להגיע עד מטר, אבל בדרך כלל נע בין 10–15 ס"מ. נפוץ מאוד בתאילנד ושמו הואה צ'אי טאו (hua chai taaw). נאכל בעיקר מבושל, כחלק ממרק, למשל מרק צמחוני עדין עם סויה צהובה בשם גנג ג'וד (geng jood), או בתבשיל איטריות (מרק) הנפוץ, גו טיאוו (goo tiyaaw).

מקורו של הדאיקון במזרח ודרום אסיה ועל כן הוא נפוץ במטבח האסייתי, כמו במטבח היפני.

טעמו עדין ונהוג לצרוך אותו בדרכים הבאות:
* נא (לדוגמה: "גרידת דאיקון", ביפנית: **大根おろし**)
* מוחמץ (לדוגמה: "טאקואן", ביפנית: **沢庵**)
* מבושל (לדוגמה: "אודן", ביפנית: **おでん**)
* מיובש (לדוגמה: "קיריבושי דאיקון", ביפנית: **切り干し大根**)

## ראו גם
* צנון

## קישורים חיצוניים

## הערות שוליים

קטגוריה:ירקות שורש
קטגוריה:מצליבים
קטגוריה:המטבח האסייתי
קטגוריה:המטבח היפני
שמואל בצלאל

ממוזער
הרב **שמואל בצלאל** (נולד בה'ת"ש, 1940) הוא רב חרדי ספרדי, ראש ישיבת פורת יוסף בעיר העתיקה. חבר מועצת חכמי התורה.

## ביוגרפיה
נולד בבצרה שבעיראק בשנת ה'ת"ש, 1940 לאברהם וטובה בצלאל. אביו היה מרבני הקהילה בבצרה. בגיל עשר עלה עם משפחתו לישראל, והם התיישבו בבני ברק.

בילדותו היה חניך ומדריך בסניף תנועת בני עקיבא בעירו. נמנה עם חברי שבט מרחבים.

שירת בצה"ל בחטיבת הנח"ל, ולאחר שחרורו החל ללמוד בישיבת חברון כנסת ישראל. למד אצל הרב יחזקאל סרנא הנחשב למורו ורבו, אצל הרב מאיר חדש, ואצל הרב ברוך מרדכי אזרחי שעמו שמר על קשרי ידידות. למד בחברותא עם הרב אביעזר פילץ והרב משה חדש. למד קבלה מדי שבוע עם המקובל הרב יעקב משה הלל. בתקופה מוסימת למד עם הרב יוסף פרבשטיין ועם הרב אלעזר מנחם מן שך.

לאחר נישואיו עם רבקה שולמית לבית שפר, למד מספר שנים בכולל "יד מאיר" בראשות הרב ברוך מרדכי אזרחי.

בשנת ה'תשל"ד התמנה לר"מ בישיבת פורת יוסף, ובהמשך התמנה לראש ישיבת פורת יוסף בעיר העתיקה, לצד הרב שלום כהן. במשך שנים רבות נהגו שניהם מדי יום חמישי לנסוע לרב אלעזר מנחם מן שך, ולהיוועץ בו בעניינים הקשורים להנהגת הישיבה ונושאים נוספים.

בשנות ה-90 יסד תלמוד תורה ספרדי בשכונת רוממה בירושלים.

### יחסיו עם מפלגת ש"ס
לאורך השנים נמנע מעיסוק בסוגיות ציבוריות ומהבעת דעה פומבית. לקראת הבחירות לכנסת העשרים וחמש הוציא לראשונה מכתב בו קרא להצביע למפלגת ש"ס.

ב-17 באפריל 2023 התמנה לחבר ונשיא מועצת חכמי התורה של ש"ס יחד עם הרב אברהם סלים, כנציגי ראשי הישיבות.

ב 25 ביוני 2024, לאחר הכרעת בית המשפט העליון כי על המדינה לפעול לגיוס בני הישיבות, וכי עד אז לא ניתן להמשיך ולהעביר כספי תמיכות לישיבות עבור תלמידים שלא קיבלו פטור, התראיין לאתר החדשות החרדי "המחדש", ותקף בחריפות את הפסיקה.

עם החלטת ראש הממשלה בנימין נתניהו להגיש לשולחן הכנסת את אותו חוק גיוס שהציעה הממשלה הקודמת בראשות נפתלי בנט ויאיר לפיד, בש"ס החליטו על הקמת ועדה מיוחדת שתגבש את מדיניות המפלגה לעניין הגיוס, בראש הוועדה הועמד בכיר חברי מועצת החכמים של ש"ס, הרב בצלאל, המכהן בפועל כנציג ראשי הישיבות במועצת.

ב-4 באוגוסט 2024, יום לאחר תשעה באב ובעקבות עליית השר איתמר בן גביר להר הבית, הוציא יחד עם הרב אביגדר נבנצל וראש ישיבת חברון כנסת ישראל הרב דוד כהן סרטון מתורגם לערבית ובו הם מגנים בחריפות את עלייתו של השר להר הבית, הן בשל איסור התורה הקיים והן בשל ההתגרות באומות, ובמיוחד בזמן מתוח ביטחונית, שגם היא לדבריהם אסורה.

## משפחתו
לרב בצלאל 12 ילדים, מתגורר בשכונת קריית מטרסדורף בירושלים.

אחיו הצעיר, , נהרג בפעילות מבצעית במלחמת ההתשה.

## ספריו
* **אבן טובה** – סדרת שיעורים על תלמוד בבלי
* **בפי ישרים** – מאמרים ושיחות מוסר על פי סדר פרשיות השבוע
* **פרי שמואל** על סדר קדשים בתלמוד בבלי

## ראו גם
* ישיבת פורת יוסף
* הרב שלום כהן

## הערות שוליים

קטגוריה:בוגרי ישיבת חברון כנסת ישראל
קטגוריה:חברי מועצת חכמי התורה של ש"ס
קטגוריה:ראשי ישיבת פורת יוסף
קטגוריה:רבנים ספרדיים ישראלים
קטגוריה:חיילי חטיבת הנח"ל
קטגוריה:עיראקים שנולדו ב-1940
קטגוריה:ישראלים שנולדו ב-1940
משרד ההגנה הלאומית (רומניה)

**משרד ההגנה הלאומית** (ברומנית: **Ministerul Apărării Naționale** או בראשי תיבות: **MApN**) הוא משרד בממשלה הרומנית, האחראי על יישום מדיניות הביטחון של רומניה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של רומניה, כמו גם על גיוסם בשעת הצורך. הוא מדווח ישירות לנשיא אשר משמש כמפקד העליון של הכוחות המזוינים. ראש המטה הכללי מדווח ישירות לשר.

המשרד הוקם לראשונה עם הכרזת העצמאות של רומניה ב-1858, ומאז עבר גלגולים רבים. אנג'ל טילבר מהמפלגה הסוציאל-דמוקרטית מכהן כשר ההגנה הלאומית מאז 31 באוקטובר 2022.

## קישורים חיצוניים

* 

קטגוריה:רומניה: צבא וביטחון
קטגוריה:משרדי ביטחון
קטגוריה:ממשלת רומניה
מקלארן סולוס GT

**מקלארן סולוס GT** (באנגלית: **McLaren Solus GT**) היא מכונית-על למרוצים במרכב קופה, בעלת מושב אחד, שמיוצרת בייצור מוגבל (25 יחידות) על ידי מקלארן אוטומוטיב משנת 2023. היא נחשפה ב-19 באוגוסט 2022. המכונית מיועדת למסלול מרוצים ואינה מותרת לנסיעה בכביש. היא מגיעה עם מושבי מרוץ מותאמים אישית, חליפה וקסדה של ה-FIA ומכשיר תמיכה בצוואר מותאם אישית.

## סקירה כללית
השלדה עשויה מסיבי פחמן המשלבת עיצובים רבים ממכוניות פורמולה 1. על מנת להגן על הנהג מותקן בסולוס שלדה מיוחדת המגינה על הנהג במקרה התהפכות ושומרת על תא הנהג שלם. משקלה עומד על 1,000 ק"ג.

היא כוללת מנוע בנזין V10 צילינדרים בנפח 5.2 ליטר אטמוספירי המספקת 840 כ"ס ומומנט מרבי של 66.3 קג"מ בקו אדום של 10,000 סל"ד. תיבת הילוכים רציפה בעלת שבעה הילוכים. היא מאיצה מ-0 ל-100 קמ"ש בתוך 2.5 שניות ומגיעה למהירות מרבית של 322 קמ"ש.

## קישורים חיצוניים

* 

## הערות שוליים

סולוס GT
קטגוריה:מכוניות על
קטגוריה:מכוניות קופה
קטגוריה:דגמי מכוניות שהושקו ב-2022
קטגוריה:כלי רכב המורכבים בבריטניה
וסילה דינקו

**וסילה סבסטיאן דינקו** (ברומנית: **Vasile Sebastian Dîncu**; נולד ב-25 בנובמבר 1961) הוא פוליטיקאי רומני מהמפלגה הסוציאל-דמוקרטית. שימש כסגן ראש ממשלת רומניה וכשר לפיתוח אזורי ומנהל ציבורי בין 2015–2017, וכשר ההגנה הלאומית בין 2021–2022.

## ביוגרפיה
דינקו נולד בנסאוד ב-25 בנובמבר 1961. הוא למד סוציולוגיה באוניברסיטת באבש-בויאי ולפני שהצטרף לפוליטיקה היה פרופסור לסוציולוגיה באוניברסיטת בוקרשט. הוא ייסד את השבועון REPORTER המופיע בטרנסילבניה, ואת המגזין SINTEZA.

החל משנת 2000, דינקו הוא חבר פעיל במפלגה הסוציאל-דמוקרטית הרומנית. בשנת 2004 הוא נבחר לסנאט הרומני מטעם המפלגה. ב-2007 הוא נבחר גם לפרלמנט האירופי מטעם מפלגת הסוציאליסטים האירופאים.

בנובמבר 2015 מונה דינקו לשר לפיתוח אזורי ומנהל ציבורי, ולסגן ראש ממשלת רומניה בממשלתו של דאצ'יאן צ'ולוש. הוא כיהן בשני התפקידים עד פיזור ממשלתו של צ'ולוש בינואר 2017. בסוף שנת 2020 הוא נבחר מחדש לסנאט, ובנובמבר 2021 נקרא לשמש כשר ההגנה הלאומית בממשלתו של ניקולאיה צ'וקה. 

באוקטובר 2022, העניק דינקו ראיון בו טען כי על מדינות נאט"ו לנהל משא ומתן עם רוסיה על סיום מלחמת אוקראינה-רוסיה, גם ללא הסכמת אוקראינה. דבריו עוררו סערה, וזכו לגינוי מהנשיא קלאוס יוהאניס. ב-24 באוקטובר הוא התפטר מתפקיד שר ההגנה. הנימוק הרשמי להתפטרותו היה חוסר יכולת לשתף פעולה עם ראש הממשלה והנשיא.

## קישורים חיצוניים

* 

* וסילה דינקו באתר הפרלמנט האירופי
* וסילה דינקו בפייסבוק

## הערות שוליים

קטגוריה:פוליטיקאים רומנים
קטגוריה:שרי ממשלת רומניה
קטגוריה:שרי הגנה
קטגוריה:רומנים שנולדו ב-1961
סלבטורה גאראו

**סלבטורה גאראו** (באיטלקית: **Salvatore Garau**; נולד ב-1953) הוא אמן פלסטי איטלקי, הפועל באיטליה ובארצות הברית.
## ביוגרפיה
גאראו נולד בשנת 1953 באי סרדיניה שבאיטליה, בשנת 1974 סיים את לימודיו באקדמיה לאומניות יפות בפירנצה. ב-1977 הוא נהפך למתופף של להקת רוק בשם Stormy Six, לאחר פירוק הלהקה הפך לאמן חזותי. את תערוכת היחיד הראשונה שלו ערך בשנת 1984.

עבודותיו עוסקות לעיתים קרובות בנושאים כמו הגנת הסביבה, תרבות ואתיקה חברתית.

פסל ה"אני" שלו, נמכר לאספן פרטי תמורת €14,820, הפסל הוא בעצם יצירת אמנות בלתי נראית, חלל. לדבריו החלל הוא בעצם מלא אנרגיה, על פי עקרון האי-ודאות של הייזנברג גם לאין יש משקל.

## שוק האמנות
במהלך מכירה פומבית של Art-Rite במילאנו בשנת 2021, נמכרה היצירה *לפניך* (Davanti a te, 2021) של סלווטורה גארו, דף נייר חתום, במחיר של €27,120 בתוספת דמי מכירה 

## טלוויזיה
במסגרת תערוכת רטרוספקטיבה בשנת 2005 בוושינגטון די.סי., סדרת פרקים ארוכה הוקדשה ליצירותיו של Salvatore Garau בתוכנית הטלוויזיה האמריקאית *[[White House Chronicle]]*, ששודרה בWashington TV .

בשנת 2021, יצירה קונספטואלית בלתי נראית של גארו והמחקר שלו הגיעו לשולחן של The Late Show, *I am: Salvatore Garau*. התוכנית שודרה בThe Late Show, תוכנית היסטורית בשידור חי מתיאטרון אד סאליבן בניו יורק .

## סגנון ציור
לאחר התחלה אקדמית ופיגורטיבית, בסופו של עשור השמונים פיתח שפה אמנותית אשר עיקרה רומנטית ומופתית, בנויה על סגנון "נוזלי" בו סכרים, עמודים וצנרתים משולבים באמצעות עיפרון גרפיט, הם דמויות עיקריות בהרכב, התמקד בהתחלה ביצירות דו־צבעיות בלבד.

## יצירות במוזיאונים
יצירות של גראו מתוארכות במוזיאונים מסוימים:
* גלריות דאיטליה - מילאנו במילאנו
* מוזיאון לאמנות מודרנית של סנט-אטיין בצרפת
* אוסף פרנזינה, אוסף המוזיאון של משרד החוץ האיטלקי
* שגרירות איטליה, סיאול, דרום קוריאה
* שגרירות איטליה, ברזיליה, ברזיליה
* מוזיאון לאמנות של המאה ה-20, מוזיאון העירי לאמנות עכשווית במילאנו
* PAC - פנקסיון לאמנות עכשווית במילאנו
* קרן לה סטלין, מילאנו
* מוזיאון לאמנות עכשווית בחוץ בMaglione
* גלריה עירונית של מודנה
* מוזיאון Banco di Sardegna
* שגרירות איטליה בברזיל, ברזיליה, *[[Grigio con titolo (Garau)|Grigio con titolo]]* (2003), יצירה שנעשתה באקריליק על PVC, בגודל 70 x 200 ס"מ, נרכשה על ידי משרד החוץ האיטלקי.

## קישורים חיצוניים

* 

## הערות שוליים

קטגוריה:אמנים איטלקים
קטגוריה:אמני מיצג
קטגוריה:ציירים איטלקים
קטגוריה:ציירים מודרניים
קטגוריה:פסלים איטלקים במאה ה-20
קטגוריה:פסלים איטלקים במאה ה-21
קטגוריה:ציירים איטלקים במאה ה-20
קטגוריה:ציירים איטלקים במאה ה-21
קטגוריה:מוזיקאים איטלקים
קטגוריה:סופרים איטלקים
קטגוריה:חוקרי אמנות
קטגוריה:איטלקים שנולדו ב-1953
ראש המטה הכללי (רומניה)

**ראש המטה הכללי** (ברומנית: **Șeful Statului Major General**) הוא הדרג הפיקודי העליון בכוחות המזוינים של רומניה. הוא כפוף לשר ההגנה הלאומית והוא היועץ הצבאי הישיר של ממשלת רומניה. מקביל לתפקיד הרמטכ"ל בצה"ל.

תפקיד רמטכ"ל הצבא הרומני נוצר בתקופת הנסיכויות הרומניות המאוחדות, ב-1860, ועבר גלגולים רבים במהלך השנים, כמו רומניה עצמה. הרמטכ"ל הנוכחי הוא גאורגיצה ולאד שנכנס לתפקידו ב-1 בדצמבר 2023.

## רשימת ראשי המטה הכללי
### הנסיכויות הרומניות המאוחדות (1860–1881)

### ממלכת רומניה (1881–1947)

### הרפובליקה הסוציאליסטית רומניה (1947–1989)

### רומניה (1989–הווה)

## קישורים חיצוניים
* 

קטגוריה:מפקדי צבאות סדירים בעת החדשה
קטגוריה:רומניה: צבא וביטחון
מפרצון קרוני

**מפרצון קרוני** או **קרוני קוב** או **זאליב קרוני** (באנגלית: **Kruni Cove**; בבולגרית: **залив Круни**) הוא מפרצון, בחוף המזרחי של האי רוברט באיי שטלנד הדרומיים, שבאנטארקטיקה.

רוחב פתחו של מפרצון קרוני 900 מטרים, ומידת כניסתו לתוך היבשת 1.15 קילומטרים.

פתחו של המפרצון, מצוי מצפון לנקודת קיצ'ן, ומדרום לסלע גאליצ'ה, שבסמוך לנקודת סומוביט.

## היסטוריה
### מיפוי המפרצון

אזור המפרצון מופה לראשונה על ידי סוקרים בולגרים שנת 2009.

### מקור השם

המפרצון נקרא על שם העיר העתיקה התראקית "קרוני" שהייתה בצפון מזרח בולגריה.

## קישורים חיצוניים
* תצלום לוויין של אזור המפרצון, תוך סימון אתרים נוספים באזור באתר copernix

## הערות שוליים

קרוני
קרוני
Psyonix

Psyonix LLC היא מפתחת משחקי וידאו אמריקאית שבסיסה בסן דייגו. החברה נוסדה בשנת 2000 על ידי דייב האגווד, והיא ידועה בעיקר בזכות משחקה Rocket League משנת 2015. במאי 2019, Psyonix נרכשה על ידי Epic Games.

## היסטוריה
Psyonix נוסדה בשנת 2000 על ידי דייב האג'ווד, לאחר שהאג'ווד פיתחה בעבר תוכנות אינטרנט ומולטימדיה. פרויקט המשחק הראשון שלה היה Proteus, שבוטל. בדצמבר 2009, Psyonix וכל הצוות שלה עברו מראלי, צפון קרוליינה, למשרדים חדשים הממוקמים קרוב לרובע מנורות הגז בסן דייגו.החברה הוציאה את Supersonic Acrobatic Rocket Powered Battle-Cars ו- Monster Madness: Grave Danger בשנת 2008, והמשיכה בפרויקטים אחרים, כולל עבודת חוזה עבור מספר כותרים בתקציב גדול. לאחר מכן עבדה החברה על היורשת של Battle-Cars, Rocket League, שהפכה להצלחה מסחרית עבור החברה, והכניסה למעלה מ-70 מיליון דולר נכון לאפריל 2016. הצלחת Rocket League גרמה לחברה להתאים את המודלים העסקיים שלה, לפיה החברה יתמקדו בפיתוח משחקים מקוריים משלהם במקום לקבל יותר עבודת חוזה.Psyonix הודיעה במאי 2019 שהם נרכשו על ידי Epic Games. ל-Psyonix כבר היו קשרים עסקיים עם Epic מהפיתוח המשותף של משחקי Unreal Tournament.

## משחקים שפותחו

## קישורים חיצוניים
* 

קטגוריה:חברות משחקי וידאו אמריקאיות
ווליס קורי-ווד

**ווליס קורי-ווד** (באנגלית: **Wallis Currie-Wood** נולדה ב-12 בדצמבר 1991) היא שחקנית אמריקאית. ידועה בשל משחקה בסדרת הדרמה "מזכירת המדינה".

## ביוגרפיה
ווליס קורי-ווד נולדה ב-12 בדצמבר 1991 באוסטין, טקסס.

## קריירה
לפני שלמדה בבית הספר ג'וליארד, קורי-ווד התנסתה במשחק באוסטין, טקסס,  שם היא גם למדה כינור באוניברסיטת טקסס ובאקדמיה למוזיקה קאמרית של אוסטין.  בזמן שלמדה בג'וליארד, היא הופיעה בתיאטרון בהפקות כמו *[[הלילה השנים עשר]] ו[[גן הדובדבנים]]* .  לאחר שסיימה את לימודיה בג'וליארד, לוהקה קורי-ווד לתפקיד בקומדיה המתמחה, בכיכובם של אן האת'ווי ורוברט דה נירו.

בשנת 2014 החלה לשחק בסדרת בדרמה מזכירת המדינה. היא גילמה את סטפני "סטיבי" מק'קורד בתה של מזכירת המדינה אליזבת מק'קורד (טיאה ליאוני ). 

## קישורים חיצוניים

## הערות שוליים

קטגוריה:בוגרי בית הספר ג'וליארד
קטגוריה:בוגרות בית הספר ג'וליארד
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1991
קטגוריה:אמריקאיות שנולדו ב-1991
פרנטישק מוריץ נאגל

**פרטישק מוריץ נאגל** (בצ'כית; **František Mořic Nágl**  28 במאי 1889 – אוקטובר 1944, אושוויץ) היה צייר יהודי-צ'כי. הוא וכל משפחתו נרצחו בשואה.

## קורות חיים
נאגל נולד בקוסטלני מיסלובה. למשפחתו הייתה חווה וטחנת קמח. הוא החל את לימודיו בטלץ'. בהמלצת מורי בית הספר העל-יסודי שלו, הוא נרשם לאקדמיה לאמנויות, אדריכלות ועיצוב בפראג , שם למד מ-1905 עד 1908. לאחר מכן עבר לאקדמיה לאמנויות והפך לתלמידו של האנוש שוויגר . לאחר שסיים את לימודיו, התגורר בווינה.

במהלך מלחמת העולם הראשונה הוא גויס לצבא, נלחם בחזית הבלקן ונפצע קשה בכתף ימין. לאחר הניתוח, הוא הצליח להשתקם וחזר להשתמש בידו, אך תמיד היה זקוק לאביזר כדי להרים את זרועו.

למרות זאת, הוא היה נחוש להמשיך לצייר אך, כבן יחיד, אביו החולה רצה שיעבוד בחווה המשפחתית. למרות רצונו לדחות את בקשתו של אביו, הוא החל לנהל את החווה המשפחתית.

עם זאת, הוא עדיין פינה זמן לציור, והצליח להשתתף בתערוכה ב-Rudolfinum זמן לא רב לאחר מכן. בשנת 1920, הוא התחתן עם הכנרת ולאסטה נטלובה.

את השראתו שאב מחיי הכפר והנוף בסביבה. המוניטין שלו כ"צייר איכרים" גדל במהלך שנות ה-20 וה-30. הוא הציג את יצירותיו בתערוכות גדולות בברנו ב-1933 ובאוסטרבה ב-1937.

ב-1939 הוא ומשפחתו גורשו מהחווה ורכושם נתפס. במשך שנתיים הם שכרו דירה בטלץ' ואז, ב-1941, הוא נעצר על ידי הגסטפו בזמן שהיה עסוק בציור בכיכר העיר. הוא נכלא בברנו עד מאי 1942, כאשר כל משפחתו הועברה לטרזיינשטט. מאוחר יותר, הם הועברו למחנה ההשמדה אושוויץ, שם נרצחו כולם במהלך שנתיים.

בתקופתו בטרזיינשטט המשיך ליצור רישומים וציורים בצבעי מים, אך איש לא ידע על קיומם עד שנת 1950, אז התגלו ציוריו בעליית הגג של אחד המבנים שעבר שיפוץ ושיחזור. שנה לאחר מכן, הם הוצגו 254 מהם בתערוכה גדולה בחסות "איגוד מאנס לאמנויות יפות". התערוכות נערכו בפראג ובטלץ'. 

## הנצחה
שלט לכבודו של נאגל הוצב במקום בו הוא נעצר בכיכר העיר טלץ'.

## גלריה

קובץ:Nagl-Market.jpg|השוק בנאבסי
קובץ:Frantisek_Moric_Nagl-Theresienstadt.jpg|מגורים בבלוק בטרזיינשטט
קובץ:Nagl-Service.jpg| התכנסות לתפילה
קובץ:Frantisek Moric Nagl-Theresienstadt-2.jpg| מגורים בטרזיינשטט


## קישורים חיצוניים

## הערות שוליים

קטגוריה:אמנים יהודים צ'כים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:ציירים יהודים צ'כים
קטגוריה:ציירים שנספו במחנה ההשמדה אושוויץ
קטגוריה:אסירים בגטו טרזיינשטט
קטגוריה:אסירים במחנה הריכוז אושוויץ
קטגוריה:צ'כים שנולדו ב-1899
קטגוריה:צ'כים שנפטרו ב-1944
מילי אלקוק

**אמיליה "מילי" אלקוק** (באנגלית: **Amelia "Milly" Alcock**; נולדה ב-11 באפריל 2000) היא שחקנית קולנוע וטלוויזיה אוסטרלית שהתפרסמה עקב תפקידה בתור ראינירה טארגאריין הצעירה בסדרה "בית הדרקון".

## ביוגרפיה
אמליה אלקוק נולדה וגדלה בסידני, ניו סאות' ויילס שבאוסטרליה.

התחנכה בבית הספר התיכון ניוטאון לאמנויות הבמה  שבעיר הולדתה, אך נשרה בטרם עת, על-מנת לשחק בסדרת הטלוויזיה האוסטרלית "Upright".

ב-2022 אלקוק התגוררה בקווינסלנד שבאוסטרליה, במהלך צילומי עונתה השנייה של הסדרה "Upright".

## קריירה
הופעתה הראשונה בטלוויזיה הייתה כנערה בסדרת הטלוויזיה "וונדרלנד" בשנת 2014.

בשנים 2019-2022 אלקוק גילמה בסדרת הטלוויזיה האוסטרלית "Upright" מתבגרת הבורחת בטרמפים על פני אלפי קילומטרים ברחבי יבשת אוסטרליה. התפקיד זיכה אותה בפרס גילדת הליהוק של אוסטרליה ובמועמדות לפרס AACTA בקטגוריית הקומדיה הטובה ביותר והפסידה לעמיתה לסדרה "Upright", השחקן טים מינצ'ין.

בשנים 2022–2024 שיחקה בתור הנסיכה הצעירה ראינירה טארגאריין בסדרה "בית הדרקון" של HBO.

בינואר 2023 כיכבה בקליפ לשיר *Easy Now* של . בינואר 2024 לוהקה לתפקיד סופרגירל ביקום DC.

## פילמוגרפיה

## מועמדויות ופרסים

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות ילדות אוסטרליות
קטגוריה:אוסטרלים שנולדו ב-2000
קטגוריה:אוסטרליות שנולדו ב-2000
איתמר צייד החלומות (משחק מחשב)

**איתמר צייד החלומות** הוא משחק מחשב מסוג הצבעה והקלקה שפותח על ידי חברת קומפדיה והוצאת עם עובד בשנת 1996, והוא מבוסס על הספר "איתמר צייד החלומות" מאת הסופר דויד גרוסמן.

## עלילת המשחק
במהלך המשחק, השחקן עוקב אחרי התמודדתו של איתמר עם שד כחול שפוקד אותו בחלומותיו, וגורם לו לסיוטים מדי לילה, השחקן מתקדם עם עלילת הסיפור, ועוזר לאיתמר ולאביו לגבש אסטרטגיה איך לנצח את השד, אשר בסופו של דבר מתידד עם איתמר.

## משחקיות
המשחק דומה מבחינת בניית השלבים למשחק הקודם בסדרה, "איתמר מטייל על קירות". המשחק הוא אינטראקטיבי ופשוט מסגנון "הצבע והקלק" (point & click). במהלך המשחק, מלבד המשימה הראשית ישנם משחקונים רבים (mini games), ובהם צריכים למצוא שדים נוספים בחדר השינה, לנסוע עם איתמר ואביו לגן שולה, לחסל יצורים שיוצאים מאוהל המלכודת שאיתמר בנה, ועוד. מלבד המשחקיות בעלילה הראשית, ניתן לשמוע את כל הסיפור בקרינותו של דויד גרוסמן, לדלג לכל שלב במשחק ולשחק בכל המשחקונים שהשחקן גילה. למשחק ישנן שלוש רמות קושי שונות, והוא מגיע מובנה עם השפות עברית ואנגלית והופץ בשפות רבות נוספות.

## הצלחת המשחק ברחבי העולם
המשחק תורגם לשפות רבות והגרסה הבסיסית מגיע עם השפות עברית ואנגלית.

גם דמותו של השד הכחול הצליחה בקרב הקהל והיא מופיע פעמים רבות במשחקי איתמר ובהם במשחק ההמשך "יום הולדת לאיתמר" "גורדי ואיתמר במוזיאון המדע" "איתמר וסודות הקוסמים" ועוד.

## הערות שוליים

קטגוריה:משחקי וידאו שפותחו בישראל
קטגוריה:משחקי וידאו בעברית
קטגוריה:משחקי וידאו משנת 1996
קטגוריה:קומפדיה
מילאן מויסילוביץ'

**מילאן מויסילוביץ**' (בסרבית: **Милан Мојсиловић**; נולד ב-3 באוגוסט 1967) הוא גנרל סרבי המשמש כראש המטה הכללי של הכוחות המזוינים של סרביה.

## ביוגרפיה
מויסילוביץ' נולד במיטרוביצה ב-3 באוגוסט 1967. הוא למד באקדמיה של צבא יוגוסלביה וסיים את לימודיו ב-1991. הוא השתתף במלחמת העצמאות של קרואטיה כמפקד מחלקת טנקים. ב-1992 הוא הוצב מחדש בסרביה. עם פרוץ מלחמת קוסובו ב-1999, הוא הוצב בפריזאי כקצין בכיר בבריגדה הממוכנת ה-243. באוקטובר 2013 הוא מונה לנציג סרביה במפקדת נאט"ו בבריסל. במרץ 2017 חזר לסרביה ומונה לעוזר שר ההגנה. ב-14 בספטמבר 2018 מונה לראש המטה הכללי.

## קישורים חיצוניים

* מילאן מויסילוביץ' באתר הצבא הסרבי

קטגוריה:גנרלים סרבים
קטגוריה:מפקדי צבאות סדירים בעת החדשה: אישים
קטגוריה:סרביה: צבא וביטחון
קטגוריה:ילידי 1967
קסטרו קולמן

**קסטרו קולמן** (אנגלית: **Castro Coleman**; נולד ב-25 באוגוסט 1976) הידוע גם בשם "מר סיפ - ילד הבלוז ממיסיסיפי"  הוא זמר בלוז וגוספל, מוזיקאי, כותב שירים וגיטריסט אמריקאי. זוכה באתגר הבלוז הבינלאומי לשנת 2014.

## ביוגרפיה
קסטרו קולמן נולד בעיירה הקטנה מקומב, מיסיסיפי, ארצות הברית, לג'ונל ולורה קולמן. הוא בעל ואב לארבע בנות. להוריו ולדודתו הייתה קבוצת רביעייה. הוא הושפע מ-בי.בי קינג והחל לנגן בגיטרה בגיל 6.

קולמן התחיל לנגן בסגנון הגוספל עם האחים ויליאמס האגדיים, The Canton Spirituals ו-The Pilgrim Jubilees. מאוחר יותר הקים להקה משלו בשם The True Believers שהייתה חלק מסצנת הגוספל עם אלבומם In This Place.

אחרי The True Believers, הקים את קסטרו קולמן וה-Higly Favored שהופיעו בטלוויזיה ב-Bobby Jones Gospel. האלבום שלהם Time Out זכה לתשומת לב ארצית.

בשנת 2012, קולמן החליט שהוא רוצה להיכנס לז'אנר הבלוז. הוא התחרה בתחרות האזורית בסתיו 2012 וניצח. לאחר מכן הוא נסע להתחרות בממפיס בינואר 2013, שם הגיע לגמר. הוא חזר וזכה בתחרות האזורית בסתיו 2013; זכה שוב וחזר לממפיס ב-2014 כדי לנצח באתגר הבלוז הבינלאומי.

ב-1 בפברואר 2019, קסטרו והקבוצה שלו, The True Believers הוציאו אלבום חדש ואת הדי.וי.די - Back To The Roots

## פרסים
* Bobby Rush פרס בדרן השנה של קרן Jus' Blues
* אמן בלוז בינלאומי 2015, פרסי המוזיקה ה-41 של ג'קסון
* אמן הבלוז של השנה 2015, פרסי המוזיקה ה-41 של ג'קסון
* בדרן השנה 2015, פרסי המוזיקה ה-41 של ג'קסון
* אלבום הבלוז הטוב ביותר של ההקלטות החדשות של 2017 (בלוז עכשווי) (עבור "Knock a Hole In It" תקליטים של Malaco), פרסי Living Blues השנתיים ה-25 
* קבוצת הגוספל של השנה 2018 (עם The True Believers), פרס הגוספל של מיסיסיפי
* אמן הבלוז הלאומי של השנה לשנת 2018, פרסי המוזיקה ה-44 של ג'קסון
* פרס 2020 לאגדת מיסיסיפי בטקס פרסי ה-Southern Soul Underground

לקולמן יש למעלה מ-125 קרדיטים הרשומים ב-AllMusic.

## פרויקטים אחרים

קולמן נמצא בסגל של ועדת האמנויות של מיסיסיפי. הוא מעביר תוכניות בבתי הספר באזור המלמדים את הצעירים והמבוגרים על הבלוז. אלבומו האחרון The Mississippi Blues Child בלייבל Malaco Records הגיע לראשונה למקום ה-6 במצעד הבלוז הלייב ונכנס ל-50 המובילים לשנת 2015. הוא היה מועמד לפרס מוזיקת בלוז בקטגוריית הבכורה של אלבום אמן חדש.

הוא לוהק לסרט-Get on Up כנגן הגיטרה הראשון של ג'יימס בראון, כשגילם את התפקיד של Les Buie.

בשנת 2018, קולמן פתח מועדון בלוז משלו הידוע בשם Sipp's Place במגנוליה, מיסיסיפי. המועדון עבד מצוין והאוכל היה טעים. אנשים מכל העולם ביקרו במועדון, אך לרוע המזל הוא נאלץ לסגור אותו בנובמבר 2019.

בשנת 2019, בין סיורי הבלוז ומועדון הבלוז שלו במגנוליה, קסטרו קולמן חזר לגוספל עם ההרכב The True Believers. לאחר כמה שנים הם הוציאו יחד את Back to the Roots, שהוקלטו בהופעה חיה באפריל 2018 בכנסיית Prince Of Peace, Blytheville, ארקנסו. הוא שוחרר ב-1 בפברואר 2019.

## דיסקוגרפיה
* 2013, *It's My Guitar*
* 2015, *The Mississippi Blues Child*
* 2017, *Knock a Hole In It*
* 2020, *Played Yourself* (First Soul Single)
* 2021, *Sippnotized*

**המאמינים האמיתיים**
* חזרה לשורשים (CD) 2018
*, חזרה לשורשים (DVD) 2019

## קישורים חיצוניים

* Castro Coleman and The True Believers Releasing New Album

## הערות שוליים

קטגוריה:מוזיקאים אמריקאים
קטגוריה:גיטריסטים אמריקאים
קטגוריה:מוזיקאי בלוז
קטגוריה:אמריקאים שנולדו ב-1976
אידריסה ואדראוגו

**אידריסה ואדראוגו** (בצרפתית: **Idrissa Ouédraogo**; 21 בינואר 1954 – 18 בפברואר 2018) היה מפיק ותסריטאי מבורקינה פאסו. בשנת 1990 הוא זכה בפרס גרנד פרי בפסטיבל הקולנוע בקאן.

## ביוגרפיה
ואדראוגו נולד בעיירת באנפורה שבוולטה עילית הצרפתית בשנת 1954. הוא גדל בואיגויה בצפון המדינה ובשנת 1976 סיים לימודי אמנות. בהמשך הוא קיבל תואר שני בלימודי קולנוע בואגאדוגו בשנת 1981. תקופה קצרה הוא למד בקייב ומשם המשיך לפריז בה בשנת 1985 סיים קורס לימודים בסורבון.

בשנת 1981 ואדראוגו הקים חברה להפקת סרטים. הוא עשה מספר סרטים קצרים עבור השרות הממשלתי. בשנת 1986 הוא סיים את סרטו הראשון באורך מלא Yam Daabo ("הבחירה"). סרטו Yaaba ("סבתה") הוצג בפסטיבל הקולנוע בקאן וזכה בפרס המבקרים. סרטו Tilaï ("השאילה של כבוד") הוצג בשנת 1990 בקאן וזכה בפרס גרנד פרי. סרטו Samba Traoré שצולם בשנת 1993 היה מועמד לקבלת פרס בפסטיבל הקולנוע בברלין. חלק מהמבקרים ציינו שסרטיו מיועדים לקהל מחוץ למולדתו. רוב סרטיו מתארים חיי החקלאים שצריכים להתמודד עם הקשיים הכלכליים וקשיים במעבר לעולם המודרני.

בשנת 2002 הוא היה שותף ליצירת סרט 11'09"01 - September 11 שבויים על ידי 11 במאים שונים. הסרט זכה בפרס בפסטיבל הקולנוע בוונציה.

בשנת 2005 הוא עבד עם אפולין טראורה, אך שיתוף פעולה זה לא הסתיים בהפקת סרט חדש. בשנת 2015 הוא הכריז על כוונתו להפיק סרט חדש על היסטוריה של אפריקה ומאבק לעצמאות, כאשר תוכנית זו לא מומשה.

ואדראוגו נפטר ממחלה ב-18 בפברואר 2019 ונטמן בעיר הבירה.

ואדראוגו התקבל למסדר האמנויות והספרות הצרפתי והוענק לו עיטור של בורקינה פאסו.

## קישורים חיצוניים

* ביקורת על סרטים של ואדראוגו
* ביוגרפיה ותיאור סרטיו

קטגוריה:במאי קולנוע בורקינאים
קטגוריה:תסריטאים
קטגוריה:ילידי 1954
קטגוריה:נפטרים ב-2019
דיוויזיית הנחתים השנייה

**דיוויזיית הנחתים השנייה** היא דיוויזיה בחיל הנחתים של ארצות הברית, היושבת בבסיס הנחתים מחנה לאז'ון שבקרוליינה הצפונית, וכפופה לכוח המשלוח השני של חיל הנחתים.

## היסטוריה
הדיוויזיה הוקמה ב-1 בפברואר 1941 במחנה אליוט שבקליפורניה על בסיס בריגדת הנחתים השנייה. במהלך מלחמת העולם השנייה השתתפה בקרבות המכריעים במערכה באסיה ובאוקיינוס השקט ובהם קרב גוודלקנל, קרב טאראווה, הקרב על סאיפאן, הקרב על טיניאן וקרב אוקינאווה.

בהמשך השתתפה הדיוויזיה במשימת ההתערבות בעקבות משבר לבנון (1958), והייתה חלק מהכוח הרב-לאומי שהוצב במדינה. ב-1983 ספגה הדיוויזיה אובדן של 241 חיילים בפיגוע בבסיס האמריקאי בביירות. בסוף שנות השמונים השתתפה בפלישה האמריקאית לפנמה וכוחותיה סייעו במאמצי פינוי אזרחים מליבריה  בעקבות מלחמת האזרחים במדינה.

ב-1990 לחמו כוחות הדיוויזיה במלחמת המפרץ ולאחר מכן בהגנה על פליטים כורדים בצפון עיראק.

במלחמת עיראק ב-2003 השתתפה הדיוויזיה בפלישה ובקרב נאסריה, וכוחותיה היוו כוח שמירת הסדר באזור אל-כות ומרכז עיראק. בשנים הבאות השתתפה בקרבות באזור פלוג'ה. במלחמת אפגניסטן השתתפה בלחימה באזור הלמנד.

## יחידות
*רגימנט הנחתים השני
*רגימנט הנחתים השישי
*רגימנט הנחתים העשירי
*גדוד הסיור השני
*גדוד ההנדסה הקרבית השני
*גדוד התקיפה האמפיבית השני
*גדוד השריון הקל השני
*גדוד מפקדה

## קישורים חיצוניים

*אתר רשמי

*
קטגוריה:חיל הנחתים של ארצות הברית במלחמת העולם השנייה
קטגוריה:יחידות חיל הנחתים של ארצות הברית
קטגוריה:דיוויזיות בחיל הנחתים של ארצות הברית
ניקולה קאטיץ'

**ניקולה קאטיץ**' (בקרואטית: **Nikola Katić**; נולד ב-10 באוקטובר 1996 בליובושקי שבבוסניה והרצגובינה) הוא כדורגלן בוסני המשחק בעמדת הבלם בקבוצת שאלקה 04 ובנבחרת בוסניה והרצגובינה. קאטיץ' שיחק בעבר במדי נבחרת קרואטיה.

## קריירת מועדונים
קאטיץ' החל את הקריירה המקצוענית שלו בנרטבנאץ אופוזן, ובהמשך עבר לסלאבן בלופו מליגת העל הקרואטית, במדיה ערך 64 הופעות ליגה והבקיע שער אחד.

ב-12 ביוני 2018 חתם קאטיץ' על חוזה לארבע עונות בגלאזגו ריינג'רס מליגת העל הסקוטית.. קאטיץ' שיחק בריינג'רס שתי עונות מלאות, אך נפצע בקיץ 2020 והחמיץ את כל עונת 2020/21 שבה זכתה הקבוצה באליפות. בעונת  הושאל קאטיץ' להיידוק ספליט מליגת העל הקרואטית. הוא ערך 21 הופעות ליגה במהלך תקופת ההשאלה, וזכה עם היידוק בגביע הקרואטי, לאחר ניצחון 3-1 בגמר על רייקה, אך ישב על הספסל ולא שיחק בגמר זה.

באוגוסט 2022 תם חוזהו של קאטיץ' בריינג'רס והוא חתם בפ.צ. ציריך. קאטיץ' הפך עד מהרה לבורג חשוב בקבוצה השווייצרית, ושיחק בה שתי עונות וחצי. בינואר 2025, לאחר שפתח את עונת 2024/25 בציריך, חתם קאטיץ' לחצי עונה כמושאל בפליימות' ארגייל מהצ'מפיונשיפ האנגלית, אך לא הצליח למנוע את נשירת המועדון אל הפוטבול ליג הראשונה.

בקיץ 2025, לאחר שפג חוזהו בציריך, חתם קאטיץ' לשלוש שנים בשאלקה 04 מהבונדסליגה השנייה.

## קריירה בינלאומית
לאחר ששיחק בנבחרות הצעירות של קרואטיה, ב-27 במאי 2017 ערך קאטיץ' את הופעת הבכורה שלו בנבחרת קרואטיה, בניצחון 2-1 על נבחרת מקסיקו במשחק ידידות. הופעה זו הייתה היחידה שלו במדי נבחרת קרואטיה, ובמשך 7 שנים הוא לא לבש חולצה לאומית כלשהי. בשנת 2024 הביע קאטיץ' רצון לייצג את מולדתו, בוסניה והרצגובינה. בקשה זו אושרה על ידי פיפ"א, שכן קאטיץ' לא שיחק באף משחק רשמי במדי קרואטיה. את הופעת הבכורה שלו במדי נבחרת בוסניה ערך קאטיץ' במשחק ידידות מול איטליה ביוני 2024.

## תארים
;היידוק ספליט
* הגביע הקרואטי (1): 2021/2022

;גלאזגו ריינג'רס
* ליגת העל הסקוטית (1): 2021/2022

## קישורים חיצוניים

## הערות שוליים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:כדורגלנים בוסנים
קטגוריה:בלמי כדורגל בוסנים
קטגוריה:כדורגלני סלאבן בלופו
קטגוריה:כדורגלני גלאזגו ריינג'רס
קטגוריה:כדורגלני היידוק ספליט
קטגוריה:כדורגלני נבחרת קרואטיה
קטגוריה:כדורגלני נבחרת בוסניה והרצגובינה
קטגוריה:כדורגלני פ.צ. ציריך
קטגוריה:כדורגלני פלימות' ארגייל
קטגוריה:כדורגלני שאלקה 04
קטגוריה:קרואטים שנולדו ב-1996
אנה פזקאש

**אנה פזקאש** (במקור **פונק**; בהונגרית: **Fazekas Anna**; בודפשט, 15 בנובמבר 1905 – בודפשט, 3 בינואר 1973) הייתה סופרת, עורכת, יהודייה-הונגרייה. אחותה של ההיסטוריונית ארז'בט פזקאש, גיסתו של ארנה גרה, אשתו הראשונה של הפסיכיאטר והפסיכולוג אישטוואן קולצ'אר ואמו של הסופר והעיתונאי אישטוואן קולצ'אר הבן.

## ביוגרפיה
פזקאש נולדה במשפחה יהודית כבתם של אברהם מנו פזקאש, פקיד ושל שרולטה הירש. את לימודיה התיכוניים סיימה בעיר הולדתו, ולאחר מכן השיגה תואר בחינוך גופני רפואי. היא עסקה בריפוי בפרקטיקה פרטית. שיריה פורסמו בעיתונים אסתי קוריר ובעיתון פסטי ובכרכי שירה עצמאיים. בשנת 1924 הפכה לחברה בתנועת הפועלים ההונגרית. היא גורשה ב-1944, אך ניצלה ושרדה את השואה. בשנת 1949 הפכה למבקרת של הוצאת אתנאום. בין 1950 לבין 1951, הייתה עמיתה פוליטית של ההנהגה המרכזית של מפלגת העובדים ההונגרית (MDP). בין 1952 לבין 1963, הייתה מנכ"לית הוצאת הספרים על שם הסופר פרנץ מורה.

משנת 1950 התפרסמו סיפוריה ושיריה לילדי הגנים ובתי הספר היסודיים, שיריה וסיפוריה היו כתובים בחלקם כספרי צביעה, בחלקם בכרכים עצמאיים ובחלקם בפרסומים מקובצים. האגדה "העופר של הסבתא הזקנה" (Öreg néne őzikéje) תורגמה לגרמנית, צ'כית, רוסית וסינית. הוא תרגמה ושיפצה שירי ילדים עבור "הוצאת הספרים אירופה" ועבור "הוצאת מוזיקה". הוא ליקטה מבחר מהאגדות של אנדראש פאי.

## יצירותיה
* ברכה חגיגית. ליום הולדתו השישים של החבר מתיאש ראקושי (הוצאת ספרי נוער 1952)
* העופר של הסבתא הזקנה (1952; 1977; הוצאת ספרי הנוער Móra Ferenc 1981; 1993 Falukönyv-Ciceró; לאחרונה: 2010 Budapest Ciceró)
* הרצ'ולה (1973 Móra Ferenc Youth Publishing; לאחרונה: 2010 Budapest Móra)
* אוה בגן (1979 Budapest Móra Ferenc Youth Publishing)
* יש ירח מלא בהיר (שירה לילדים) (הוצאת בודפשט Ferenc Móra Youth Publishing, 1969)
* יום כיף (ספר שירה עם תמונות)(1967 Budapest Móra Ferenc Youth Publishing House)
* הקרנבל של ז'ופי קיבאנצ', כלומר ז'ופי הסקרנית (רומן ילדים) (1966 בודפשט פרנץ מורה הוצאת ספרי נוער)
* שיר הקיכלי (שירי ילדים) (1959 Budapest Magvető)
* Bizony Peti, Bezzeg Ferkó (ספר שירה בתמונות)(1956) (שם הספר בתרגום לא מילולי "פרקו דווקא ופטי בטח")
* האבן העגולה (סיפור בפסוק' שירה) (1955)
* צלחת, סיר, מגהץ (אגדה) (1950)

## ראו גם
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש)
## הערות שוליים

קטגוריה:יהודיות הונגריות
קטגוריה:סופרות יהודיות הונגריות
קטגוריה:סופרות ילדים ונוער יהודיות
קטגוריה:סופרי ילדים ונוער הונגרים
קטגוריה:אסירים במחנות ריכוז
קטגוריה:ניצולות השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:הונגריות שנולדו ב-1905
קטגוריה:הונגרים שנולדו ב-1905
קטגוריה:הונגרים שנפטרו ב-1973
מאורעות ינואר (ליטא)

שמאל|ממוזער|הלוויית הקורבנות
שמאל|ממוזער|אזרח ליטאי לא חמוש ניצב מול טנק סובייטי, שעות הבוקר המוקדמות של 13 בינואר 1991
שמאל|ממוזער|האנדרטה סמוך לבניין הטלוויזיה
**מאורעות ינואר** (בליטאית: **Sausio įvykiai**) היו סדרה של עימותים אלימים בין האוכלוסייה האזרחית הלא-חמושה של ליטאים שתמכו בעצמאותה של ליטא, מול הכוחות המזוינים של ברית המועצות. המאורעות התרחשו בין 11 ל-13 בינואר 1991, לאחר הכרזת העצמאות של ליטא. כתוצאה מהעימותים בין הצבא הסובייטי לאזרחים נהרגו 14 אזרחי ליטא וכ-140 נפצעו. 13 בינואר, המכונה לעיתים "יום ראשון העקוב מדם", היה היום האלים ביותר במסגרת המאורעות. רוב העימותים התרחשו בבירת ליטא, וילנה, אך פעילות מלחמתית סובייטית התרחשה גם באזורים אחרים במדינה, בהם אליטא, שיאוליאי, וריאנה וקובנה.

13 בינואר 1991 הוא "יום מגני העצמאות של ליטא" (בליטאית: "Laisvės Gynėjų Diena") ומשמש כיום הזיכרון הרשמי של המדינה.

## רקע

שלוש המדינות הבלטיות (ליטא, לטביה ואסטוניה) סופחו בכוח הזרוע על ידי ברית המועצות ב-1940, בעקבות פלישתה לארצות הללו במסגרת ההסכם הנאצי-סובייטי, אף שהעולם המערבי מעולם לא הכיר בחוקיותו של הסיפוח. הרפובליקה של ליטא הכריזה על עצמאותה ב-11 במרץ 1990. במהלך השנה הראשונה לאחר ההכרזה, אף מדינה (למעט הרפובליקה הסובייטית הסוציאליסטית המולדובית, דהיינו מולדובה תחת הכיבוש הסובייטי) לא הכירה בה. המדינות המערביות הראשונות שהכירו בליטא הדמוקרטית העצמאית היו איסלנד ודנמרק, אך הדבר התרחש רק במהלך חורף 1991, כשנה מאוחר יותר. עד סוף 1991 ובעקבות התמוטטות ברית המועצות, כמעט כל מדינות העולם הכירו בליטא. ימיה הראשונים של הרפובליקה העצמאית היו קשים ואלימים. כך, בראשית אביב 1990 השתלטו כוחות סובייטיים על מבני ממשל וחינוך ששימשו את המפלגה הקומוניסטית. בנוסף, הטילה ברית המועצות מצור כלכלי על ליטא, שנמשך עד סוף יוני 1990, מה שהוביל לשיעור אינפלציה בגובה של 100% והמחירים במדינה המשיכו לטפס. בינואר 1991 נאלצה הממשלה הליטאית להעלות מחירים מספר פעמים, והפגנות של פרו-רוסים החלו להתארגן ברחבי המדינה.

## רצף האירועים
ב-13 בינואר 1991 בשעה 1:50 לפנות בוקר החלו טנקים וחיילים סובייטים להקיף את בניין הטלוויזיה של וילנה. החיילים פתחו באש חיה אל עבר קהל אזרחים לא חמושים שהגנו בגופם על הבניין, והטנקים החלו לדרוס אותם תחת זחליהן. 14 אזרחים נהרגו במהלך המתקפה, רובם כתוצאה מהירי החי ושניים מהם לאחר שנדרסו על ידי הטנקים. חייל קומנדו סובייטי אחד נהרג מאש חבריו. בהמשך הלילה ובשעות הבוקר המוקדמות השתלטו החיילים על תחנות שידור במספר ערים ברחבי ליטא. בהמשך הבוקר החלו כמה עשרות אלפי תומכי עצמאות ליטאים להקים בריקדות נגד טנקים מסביב לבנייני הממשל המקומי, וכן הגנות בתוך המבנים עצמם. בכל אותן שעות נראו בקרב הקהל קהילות מתפללים, וכן נשמעו קריאות בעד עצמאותה של ליטא. על אף אירועי הלילה ואף על פי שהיו מצוידים היטב, החליטו חיילי צבא ברית המועצות לסגת לבסוף מהאזור ולא לחזור על מעשיהם. אירועי 13 בינואר מכונים לעיתים "יום ראשון העקוב מדם".

## בתרבות

## קישורים חיצוניים

* עמוד הנצחה המכיל מידע על האירועים ותמונות, מתוך האתר הרשמי של סיימאס (הפרלמנט הליטאי) 
* כתבה על האירועים, מתוך אתר BBC 

קטגוריה:ליטא: היסטוריה
קטגוריה:מהפכות במאה ה-20
קטגוריה:1991
ממלכת גליציה ולודומריה

**ממלכת גליציה ולודומריה**, ידועה גם בתור **גליציה האוסטרית**, הייתה ממלכה בתוך האימפריה האוסטרית וחלק מאזור ציסלייטניה של האימפריה האוסטרו-הונגרית, באזור חבל גליציה שבמרכז אירופה.

## היסטוריה
הממלכה הוקמה בשנת 1772 כנסיכות כתר של ממלכת הבסבורג והורכבה מאזורים שהועברו לאימפריה האוסטרית בחלוקה הראשונה של פולין. בשנת 1804, לאחר הקמתה של האימפריה האוסטרית, הפכה המדינה לנסיכות כתר של האימפריה. משנת 1867 הממלכה הוגדרה כחלק מאזור ציסלייטניה (החלק שתחת שלטון ישיר אוסטרי) של האימפריה האוסטרו-הונגרית ומעמדה נותר ללא שינוי עד פירוק הממלכה בשנת 1918, לאחר מלחמת העולם הראשונה.  לאורך שנות קיומה שמרה הממלכה על אוטונומיה חלקית.

האזור נוצר במקור בשנת 1772 לאחר החלוקות של האיחוד הפולני-ליטאי בידי המעצמות האירופאיות של אותה תקופה. שטחה הגאוגרפי של הממלכה השתנה כל כמה שנים בהתאם לחלוקות של האזור. בשנת 1795 הממלכה ההבסבורגית השתתפה בחלוקה השלישית של פולין, הוסיפה לאזור שטח נוסף ממלכת פולין, וכינתה את השטח גליציה המערבית. לאחר מלחמת הקואליציה החמישית (חלק המלחמות הנפוליאוניות) בשנת 1809, אזור מערב גליציה נכבש על ידי דוכסות ורשה והופרד משאר ממלכת גליציה. שינויים טריטוריאליים נוספים וקטנים יותר התרחשו במספר שנים נוספות  (1786, 1803, 1809, 1815, 1846 ו-1849). לאחר שנת 1849 גבולות הממלכה נותרו יציבים עד שנת 1918.

לאחר מלחמת העולם הראשונה היה אזור גליציה תחת שלטון הרפובליקה הפולנית השנייה. מאז מלחמת העולם השנייה ועד היום מחולק האזור בין אוקראינה לפולין. באזור נמצאות הערים לבוב, טרנופול ואיוואנו-פרנקיבסק במערב אוקראינה וקרקוב בפולין.

## לקריאה נוספת

* 
* 
* 


## קישורים חיצוניים

## הערות שוליים

קטגוריה:מדינות לשעבר
קטגוריה:מדינות וטריטוריות שהתפרקו ב-1918
קטגוריה:הרי הקרפטים
מת'יו נידהם

**מת'יו נידהם** (באנגלית: **Matthew Needham** נולד; 13 באפריל 1984) הוא שחקן קולנוע וטלוויזיה בריטי.

הוא הופיע על הבמה עם הלהקה השייקספירית המלכותית. עוד הופיע בתיאטראות רויאל קורט, אלמיידה והתיאטרון הלאומי. נידהם היה מועמד לפרס איאן צ'ארלסון לשנת 2011.

הוא סיים את לימודיו באקדמיה למוזיקה ואמנות דרמטית בלונדון עם תואר ראשון במשחק ב-2007.

בשנת 2016 שיחק בסרט הקצר *"Stutterer"* . הסרט נכתב ובוים על ידי בנג'מין קלירי והופק על ידי סרינה ארמיטג' ושאן כריסטופר אוגילבי. הסרט זכה בפרס אוסקר לסרט הקצר הטוב ביותר בטקס פרסי האוסקר ה-88 .

בינואר 2017 הופיע מת'יו בפרק השני של העונה הרביעית של סדרת הדרמה "Endeavour". במרץ אותה שנה גילם את סטנלי קובלסקי בהפקת המחזה חשמלית ושמה תשוקה מאת טנסי ויליאמס.

בשנת 2019 החל שיחק בסדרת הטלוויזיה סנדיטון.

בשנת 2022 החל לשחק בסדרה "בית הדרקון", סדרת הספין-אוף של הסדרה המצליחה "משחקי הכס"; שעלילתה מתרחשת כ-150 שנה לפני עלילת הסיפור במשחקי הכס. בסדרה הוא מגלם את לאריס סטרונג בנו הצעיר של ליונל סטרונג. הוא המשיך עם תפקיד זה גם לעונה השנייה שעלתה ביוני 2024. 

בשנת 2023 שיחק בסרט הדרמה הביוגרפי "נפוליאון" בדמותו של לוסיאן בונפרטה. הסרט, בבימויו של רידלי סקוט, מגולל את עלייתו לשלטון של נפוליאון בונפרטה.

## קישורים חיצוניים

## הערות שוליים

קטגוריה:בוגרי האקדמיה למוזיקה ולאמנויות הדרמה של לונדון
קטגוריה:שחקני תיאטרון בריטים
קטגוריה:שחקני קולנוע וטלוויזיה בריטים
קטגוריה:בריטים שנולדו ב-1984
כביש לנינגרדסקויה

**כביש לנינגרדסקויה** (ברוסית: **Ленинградское шоссе**, עד 1924 **כביש פטרבורגסקויה**) הוא כביש מהיר במחוז האדמיניסטרטיבי הצפוני ומחוז האדמיניסטרטיבי זלנוגרד של העיר מוסקבה ובמחוז העירוני חימקי.

הכביש הוא חלק מהכביש המהיר הפדרלי M10 ומהכביש המהיר האירופי E105. אורכו הכולל של הכביש המהיר מלנינגרדסקי פרוספקט לכביש המהיר שרמטייבסקויה הוא 19.7 ק"מ, מתוכם 15.2 ק"מ עוברים בשטח מוסקבה, ו-4.5 ק"מ דרך שטח מחוז מוסקבה.

## אתרים ראויים לציון
* טרמינל הנהר הצפוני
* קניון מטרופוליס
* אצטדיון המים "דינמו" 
* מכון התעופה של מוסקבה 
* מכון "הידרופרויקט" 
* מתחם הנצחה "שטיקי" 
* אגם סנז' 
* מרכז הטניס הלאומי של רוסיה על שם חואן אנטוניו סמראנש 
* המשרד הראשי של מעבדות קספרסקי

## קישורים חיצוניים

## הערות שוליים

קטגוריה:מוסקבה: רחובות
קטגוריה:מוסקבה: כבישים
קוקה-קולה לימון

**קוקה קולה עם לימון** (באנגלית: **Coca-Cola with Lemon**) הוא מותג משקאות קלים בבעלות חברת קוקה קולה, שהושק כדי להתחרות בפפסי טוויסט. הוא מיוצר ומופץ על ידי חברת קוקה קולה. דיאט קולה עם לימון הוצגה בארצות הברית בשנת 2001, ועדיין זמינה במכונות קוקה קולה פריסטייל. המשקה שווק לראשונה בישראל בשנת 2003.

## ייצור והפצה
### קוקה קולה לייט עם לימון עדיין זמין ב-
* אוסטריה
* בלגיה
* בוסניה והרצגובינה
* ברזיל (הוחזרה לזמן מוגבל למחצית הראשונה של שנת 2017)
* סין
* קרואטיה (בגרסת הזירו)
* דנמרק (בגרסת הזירו)
* פינלנד (בגרסת הזירו)
* צרפת
* גרמניה
* יוון (בגרסת הזירו)
* הונגריה (הוחזרה כגרסת זירו ב-2018 ועם סוכר ב-2022)
* איסלנד
* איטליה (החל מ-2017)
* יפן
* דרום קוריאה
* לוקסמבורג
* מקאו
* הולנד
* נורווגיה
* פורטוגל
* רוסיה (הוחזרה כגרסת זירו ב-2022)
* סרביה (הוחזרה כגרסת זירו במאי 2019)
* סינגפור
* סלובניה
* ספרד
* שוודיה (הוחזרה בשנת 2020)
* שווייץ
* טייואן
* תוניסה
* אוקראינה (מלאי מוגבל בשנת 2017)
* הרשות הפלסטינית

### קוקה קולה לייט עם לימון הופסק לשיווק ב-
* אוסטרליה (הוחזרה בנובמבר 2013, ונמכרה לזמן מוגבל בלבד)
* קנדה
* צ'ילה
* דנמרק (הופסקה ב-2006 והוחזרה ב-2019 עם גרסת זירו במקום)
* פינלנד (הוחזרה במרץ 2019)
* אירלנד
* ישראל
* מקסיקו
* ניו זילנד
* הממלכה המאוחדת (כשהשימוש בדיאט קולה עם לימון הופסק בתחילת 2006)
ביולי 2014, קוקה קולה עם לימון הופץ מחדש באופן זמני ביפן. המוצר הגיע ל-16,622 חנויות שונות של סבן אילבן ברחבי יפן. הבקבוק הוצג עם אריזה חדשה, והיה על המדפים עד גמר המלאי. ישנן וריאציות שונות של המשקה, אחת היא קוקה קולה לימון זירו. המשקה נמכר בבקבוק זכוכית, פלסטיק ופחיות אלומיניום.

## קישורים חיצוניים

## הערות שוליים

קטגוריה:משקאות מוגזים
לימון
Unforgettable (שיר של פרנץ' מונטנה)

**Unforgettable** (בעברית: **בִּלתִי נִשׁכַּח**) הוא שיר של הראפר המרוקאי-האמריקאי פרנץ' מונטנה בהשתתפות סוואה לי מצמד ההיפ-הופ ריי סרמרד. הוא יצא לאור על ידי חברות התקליטים אפיק רקורדס ובאד בוי רקורדס ב-7 באפריל 2017, כאחד הסינגלים מאלבום האולפן השני שלו, *Jungle Rules*, יחד עם "No Pressure". השיר, שהופק על ידי ג'ייג'ן, ואן-מיינד וסי.פי דאב, הגיע למקום השלישי במצעד הבילבורד הוט 100 בארצות הברית, מה שהפך אותו לשיר הראשון של פרנץ' מונטנה כאמן מוביל שהגיע לעשירייה הפותחת במצעד ולראשון של סוואה לי כאמן סולו שעשה זאת. הווידאו קליפ הרשמי של "Unforgettable" צבר יותר מ-1.4 מיליארד צפיות ביוטיוב.

"Unforgettable" הגיע לעשירייה הפותחת ב-15 מדינות ביניהן אוסטרליה, קנדה, דנמרק, צרפת, גרמניה, אירלנד, הולנד, ניו זילנד, שוודיה, שווייץ והממלכה המאוחדת. כמו כן, הגיע ל-20 העליונים באוסטריה, צ'כיה, הונגריה, לבנון, נוורוגיה, סקוטלנד וספרד. איגוד תעשיית ההקלטות האמריקאי (RIAA) העניק לו את תואר הפלטינה המתושעת.

## רקע
פרנץ' מונטנה הדליף את השיר בנובמבר 2016 ופרסם את זה שסוואה לי ישתתף בו. הוא הופץ כסינגל רשמי ב-7 באפריל 2017, לצד "No Pressure" עם פיוצ'ר.

"Unforgettable" הוא שיר דאנסהול והיפ הופ. על פי התווים שפורסמו באתר *musicnotes.com*, השיר כתוב בסולם סול מינור בקצב של 98 פעימות בדקה.

## הערכה ביקורתית

#### רשימות סיכום שנה
השיר נכלל במספר רשימות שפרסמו גופי תקשורת שונים לסיכום השירים הטובים ביותר לשנת 2017.

## רמיקס
לאחר יציאתו של "Unforgettable" המקורי, הוחלט על יציאת רמיקס רשמי בו התארחה הזמרת-יוצרת האמריקאית מריה קארי.

## מיקומי שיא

### מצעדי סוף שנה

### מצעדי עשור

## נתוני מכירות

## קישורים חיצוניים

## הערות שוליים

קטגוריה:שירי פרנץ' מונטנה
קטגוריה:שירי סוואה לי
קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי פרנץ' מונטנה
קטגוריה:שירים שנכתבו על ידי סוואה לי
קטגוריה:שירי דאנסהול
קטגוריה:סינגלים בהוצאת באד בוי רקורדס
קטגוריה:שירי יהלום בקנדה
אמיתי פורת

**אמיתי פורת** (נולד ב-1971) הוא ראש עמותת אלומה – צעירים לשם שינוי. הוא כיהן בעבר מזכ"ל תנועת הקיבוץ הדתי.

## ביוגרפיה
אמיתי נולד בכפר עציון לרב חנן פורת ולאשתו רחל, שניהם בני גוש עציון בגלגולו המקורי וממחדשי ההתיישבות בו לאחר מלחמת ששת הימים. הוא למד בתיכון בישיבת נווה שמואל באפרת ולאחר מכן בישיבת הקיבוץ הדתי עין צורים. בצבא שירת בסיירת צנחנים כלוחם וקצין והשתחרר בדרגת רב-סרן.

פורת הוא בוגר תואר ראשון במדעי הרוח (עם התמחות בהיסטוריה ותנ"ך) מהאוניברסיטה העברית בירושלים ותואר שני במקרא. לאחר סיום התואר הראשון מונה למורה בתיכון הקיבוצי בקבוצת יבנה ובמקביל שימש מזכיר קיבוץ כפר עציון. לאחר קדנציה של חמש שנים במזכירות הקיבוץ מונה לרכז מחלקת הדרכה בתנועת הקיבוץ הדתי. כחלק מתפקידו זה הוביל את הקמת המכינה הקדם צבאית בעלומים. בשנת 2016 מונה לתפקיד מזכ"ל הקיבוץ הדתי במקום נחמיה רפל, תפקיד בו כיהן עד שנת 2021. לאחר מכן שימש ראש עמותת אלומה – צעירים לשם שינוי הועסקת בשירות צבאי ולאומי, בעיקר לדתיות.

לקראת הבחירות לכנסת העשרים וחמש שהתקיימו ב-1 בנובמבר 2022 הצטרף פורת לרשימת הרוח הציונית והוצב במקום השלישי ברשימתה. לאחר פירוק הרשימה, הצטרף עם איילת שקד לרשימת הבית היהודי ושובץ בה במקום השלישי מטעם מפלגת הימין החדש אך הרשימה לא עברה את אחוז החסימה.

## חיים אישיים
אמיתי פורת נשוי למיקי (מיכל), פסיכולוגית חינוכית. לזוג ארבעה ילדים והם מתגוררים בכפר עציון.

## קישורים חיצוניים
* 
* 
* 

קטגוריה:כפר עציון: אישים
קטגוריה:בוגרי ישיבת נוה שמואל
קטגוריה:בוגרי ישיבת הקיבוץ הדתי עין צורים
קטגוריה:בוגרי האוניברסיטה העברית בירושלים
קטגוריה:מזכירי קיבוצים
קטגוריה:מזכירי הקיבוץ הדתי
קטגוריה:פעילי מפלגת הימין החדש
קטגוריה:פעילי הבית היהודי
קטגוריה:יושבי ראש ונשיאי עמותות
קטגוריה:ישראלים שנולדו ב-1971
עונת 1993/1994 בליגת המשנה ההולנדית

**עונת 1993/1994 בליגת המשנה ההולנדית** הייתה העונה ה-38 של ליגת המשנה ההולנדית, שהיא הליגה ההולנדית השנייה.
בסיום עונה זו, דורדרכט 90 וניימכן העפילו לליגה הראשונה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, 15 ששיחקו בעונה הקודמת בליגה, אליהן הצטרפו, היורדות מליגת העל, פורטונה סיטארד, דורדרכט 90 ודן בוס ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה. 
שיטת הפלייאוף הורחבה מהעונה שעברה, הקבוצות שסיימו במקומות 2–7 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה.

## טבלת הליגה

### פלייאוף העלייה
8 קבוצות הרכיבו את שלב הפלייאוף, 6 הקבוצות שסיימו במקומות 2–7 ו-2 קבוצות מליגת העל ממקומות 16 ו-17
שתי המנצחות בשלב הפלייאוף, אחת מכל בית העפילה לעונה הבאה בליגת העל

#### בית א

#### בית ב'

קטגוריה:עונות בליגת המשנה ההולנדית
קטגוריה:תחרויות כדורגל ב-1994
קטגוריה:תחרויות כדורגל ב-1993
ספזי

ממוזער|350x350 פיקסלים| המשקה ספזי
**ספזי** (בגרמנית: **Spezi**) הוא שם המותג של משקה קל בבעלות *[[בראהוס ריגל]]* באוגסבורג, גרמניה. ספזי הוא סימן מסחרי גנרי והשם משמש כמונח כללי לתערובת של קולה וסודה תפוזים ברוב המדינות דוברות הגרמנית.

כאשר המותג נרשם ב-1956, ריגל מכר תחילה בירה תחת הסימן המסחרי. מאז שנות ה-70, ספזי מיוצר ומבוקבק על ידי מבשלות מקומיות שונות במסגרת הסכם זכיינות. פרסומת הטלוויזיה המקורית הראשונה של ספזי תפוזים שודרה ב-1989.

רוב יצרני המשקאות הגדולים מוכרים מוצרים דומים, אם כי בעיקר בגרמניה, אוסטריה ושווייץ. דוגמאות לכך הן *[[שוויפ שוואפ]]* של חברת פפסיקו או מזו מיקס של חברת קוקה קולה, אם כי רוב הרשתות מוכרות גם גרסאות של מותגים לא מוכרים של המשקה, הנקראות בדרך כלל "קולה-מיקס".

ספזי מכיל מים, סירופ גלוקוז-פרוקטוז, סוכר, תרכיז מיץ תפוזים (2.3%), תרכיז מיץ לימון (0.8%), פחמן דו-חמצני, צבע קרמל, חומצה זרחתית וחומצת לימון, חומרי טעם וריח טבעי, קפאין ותמצית הדרים. יש גם גרסאות שונות, כולל אחת ללא סוכר.

## קישורים חיצוניים

* 

## הערות שוליים

קטגוריה:גרמניה: כלכלה
קטגוריה:משקאות מוגזים
האימפריה הקוריאנית

ממוזער|חותם של האימפריה הקוריאנית
**האימפריה הקוריאנית** (בקוראנית: **대한제국**) הייתה מדינה מלוכנית קוריאנית שהוקמה באוקטובר 1897 על ידי הקיסר גוג'ונג משושלת ג'וסון. האימפריה התקיימה עד לסיפוח קוריאה על ידי יפן באוגוסט 1910.

בזמן האימפריה הקוריאנית פיקח הקיסר גוג'ונג על רפורמת גוואנגמו , מודרניזציה חלקית של הצבא, הכלכלה ומערכת החינוך של קוריאה. בשנת 1905 הפכה האימפריה הקוריאנית למדינת חסות של האימפריה היפנית. לאחר הסיפוח היפני ב-1910, האימפריה הקוריאנית חדלה מלהתקיים.

## כוח צבאי
הכוחות המזוינים הקיסריים (대한제국군)  כללו כ-5,000 חיילים. הצבא הוגדל לכמות עצומה של 28,000 חיילים לפני מלחמת רוסיה-יפן.

הצבא התפרק ב-1 באוגוסט 1907, עקב הסכם יפן–קוריאה.

## ראו גם
* הסכם יפן–קוריאה (1905)

## קישורים חיצוניים

## הערות שוליים

קטגוריה:קוריאה: היסטוריה
חאבי גאלאן

**חאבייר "חאבי" גאלאן חיל** (בספרדית: **Javier "Javi" Galán Gil**; נולד ב-19 בנובמבר 1994 בבדחוס שבספרד) הוא כדורגלן ספרדי המשחק בעמדות המגן השמאלי, הקשר השמאלי והקיצוני השמאלי באוססונה מהלה ליגה.

## קריירת מועדונים
גאלאן החל את הקריירה המקצוענית שלו בקבוצה הבוגרת של בדחוס מהליגות הנמוכות.

ב-9 ביולי 2015 חתם גאלאן בקורדובה, והחל לשחק בקבוצת המילואים של המועדון. בשנת 2016 החל לשחק בקבוצה הראשונה של המועדון, במדיה ערך 77 הופעות ליגה והבקיע ארבעה שערים במסגרת הליגה הספרדית השנייה.

ב-29 בינואר 2019 חתם גאלאן על חוזה לשלוש עונות וחצי בווסקה מהלה ליגה. הוא ערך 81 הופעות ליגה במדי המועדון, בהן הבקיע שני שערים.

ב-31 ביולי 2021 חתם גאלאן על חוזה לחמש עונות בסלטה ויגו מלה ליגה. ב-15 באוגוסט ערך את הופעת הבכורה שלו במועדון, בהפסד 1–2 לאתלטיקו מדריד במסגרת המחזור הראשון בליגה לעונת 2021/2022. הוא ערך 37 הופעות ליגה בעונתו הראשונה במועדון.

ב-3 ביולי 2023 חתם גאלאן באתלטיקו מדריד ל-3 שנים.

ב-24 בינואר 2024 הושאל גאלאן לריאל סוסיאדד. 

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני קורדובה
קטגוריה:כדורגלני וסקה
קטגוריה:כדורגלני סלטה ויגו
קטגוריה:כדורגלני אתלטיקו מדריד
קטגוריה:כדורגלני ריאל סוסיאדד
קטגוריה:כדורגלני אוססונה
קטגוריה:ספרדים שנולדו ב-1994